**Ministru kabineta rīkojuma projekta “Par atļauju Vecpiebalgas novada pašvaldībai atsavināt nekustamo īpašumu “Mežmalas”, Vecpiebalgas pagastā, Vecpiebalgas novadā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par atļauju atsavināt nekustamo īpašumu “Mežmalas”, Vecpiebalgas pagastā, Vecpiebalgas novadā” (turpmāk – rīkojuma projekts) paredz atļaut atsavināt nekustamo īpašumu, kas pašvaldībai nodots ar Ministru kabineta 2017.gada 21.marta rīkojumu Nr.128 “Par nekustamā īpašuma “Mežmalas”, Vecpiebalgas pagastā, Vecpiebalgas novadā, pārņemšanu valsts īpašumā un nodošanu Vecpiebalgas novada pašvaldības īpašumā” (turpmāk – Rīkojums Nr.128)Rīkojuma projekts stāsies spēkā tā parakstīšanas brīdī. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 5.panta pirmā daļa un 42.panta otrā četri prim daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar rīkojumu Nr.128 pašvaldības īpašumā tika nodots valstij piekrītošais nekustamais īpašums “Mežmalas”, Vecpiebalgas pagastā, Vecpiebalgas novadā (nekustamā īpašuma kadastra Nr. 4290 001 0089) (turpmāk – nekustamais īpašums), lai saskaņā ar likuma „Par pašvaldībām” 15. panta pirmās daļas 2. un 10. punktu to izmantotu pašvaldības autonomās funkcijas īstenošanai – gādāt par savas administratīvās teritorijas labiekārtošanu un sanitāro tīrību, un sekmēt saimniecisko darbību attiecīgajā administratīvajā teritorijā un rūpēties par bezdarba samazināšanu.Nekustamais īpašums sastāv no zemes vienības 0,9 ha platībā (zemes vienības apzīmējums 4292 001 0089), dzīvojamās mājas (būves kadastra apzīmējums 4292 001 0089 001), šķūņa (būves kadastra apzīmējums 4292 001 0089 002) un šķūņa (būves kadastra apzīmējums 4292 001 0089 003). Atbilstoši Nekustamā īpašuma kadastra reģistra datiem nekustamā īpašuma kopējā kadastrālā vērtība ir EUR 24 708.Nekustamajam īpašumam reģistrēti šādi apgrūtinājumi: aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās 0,4 ha un aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās 0,4 ha.Nekustamais īpašums reģistrēts Vecpiebalgas pagasta zemesgrāmatas nodalījumā Nr. 267.Rīkojumā Nr.128 noteikti šādi aprobežojumi Vecpiebalgas novada pašvaldībai rīcībai ar nekustamo īpašumu: nekustamo īpašumu bez atlīdzības nodot valstij, ja tas vairs netiek izmantots pašvaldībai noteikto funkciju īstenošanai; īpašuma tiesības zemesgrāmatā tiek nostiprinātas uz laiku, kamēr pašvaldība nodrošina funkciju īstenošanu un ierakstīt atzīmi par aizliegumu atsavināt nekustamo īpašumu un apgrūtināt to ar hipotēku. Minētie aprobežojumi nostiprināti zemesgrāmatas nodalījumā.Likuma “Par pašvaldībām” 21. panta pirmās daļas 17. punkts nosaka pašvaldības tiesības izlemt jautājumu par pašvaldības nekustamā īpašuma atsavināšanu, ieķīlāšanu vai privatizēšanu, kā arī par nekustamās mantas iegūšanu pašvaldības īpašumā.Vecpiebalgas novada pašvaldība, izvērtējot nekustamā īpašuma stāvokli, konstatēja, ka uz zemes gabala atrodošā būve ir faktiski nolietota, sliktā tehniskā stāvoklī un bez ievērojamu ieguldījumu veikšanas nav piemērota saimnieciskās darbības veikšanai. Līdz ar to nekustamais īpašums ir kļuvis nepiemērots Rīkojuma Nr.128 noteikto funkciju īstenošanai un tas būtu atsavināms. Vecpiebalgas novada dome 2021.gada 22.aprīlī pieņēma lēmumu (protokols Nr.8, 26.punkts) “Par lūgumu atsavināt nekustamo īpašumu “Mežmalas”, Vecpiebalgas pagastā, Vecpiebalgas novadā”, ar kuru nolemts lūgt Ministru kabinetu atļaut nekustamo īpašumu atsavināt.Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskās personas manta” 12. punkts noteic, ka, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.  Atsavināšanas likuma 42.panta otrā četri prim daļa noteic, ka ja valsts nodotais nekustamais īpašums ir kļuvis nepiemērots attiecīgās funkcijas vai deleģētā pārvaldes uzdevuma veikšanai un īpašums nav nepieciešams citai publiskai personai vai tās iestādei, Ministru kabinets pēc motivēta atvasinātas publiskas personas priekšlikuma ar rīkojumu var atļaut šādu nekustamo īpašumu atsavināt Atsavināšanas likumā noteiktajā kārtībā. Rīkojuma projekts paredz atļaut Vecpiebalgas novada pašvaldībai atsavināt nekustamo īpašumu un uzdod pašvaldībai organizēt nekustamā īpašuma novērtēšanu un atsavināšanu, kā arī no atsavināšanas iegūtos līdzekļus pēc faktisko izdevumu segšanas ieskaitīt valsts budžetā. Rīkojuma projekta 9.punkts paredz, ka Vides aizsardzības un reģionālās attīstības ministrijai pēc nekustamā īpašuma atsavināšanas ir jāiesniedz Ministru kabinetā rīkojuma projekts par apropriācijas palielināšanu, nosakot, kādā apjomā, kādam mērķim un kura īpašuma un ar to saistītās infrastruktūras attīstībai ir piešķirami pēc atsavināšanas iegūtie līdzekļi. Vecpiebalgas novada pašvaldība ir norādījusi, ka šie līdzekļi tiks izmantoti stāvlaukuma izbūvei Alauksta ielā, Viecpiebalgā, uz pašvaldībai piederošajiem zemes īpašumiem “Alauksta iela” (nekustamā īpašuma kadastra Nr. 4292 007 0271) un “Ūdensrožu dīķis” (nekustamā īpašuma kadastra Nr. 4292 007 0083), Vecpiebalgā Vecpiebalgas pagastā. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija, Vecpiebalgas novada pašvaldība. |
| 4. | Cita informācija | Saskaņā ar Ministru kabineta 2011. gada 1. februāra noteikumu Nr. 109 „Kārtība, kādā atsavināma publiskas personas manta” 12. punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai, atvasinātas publiskas personas vai to iestādes funkciju nodrošināšanai noskaidro, izsludinot Valsts sekretāru sanāksmē attiecīgu Ministru kabineta rīkojuma projektu.Rīkojuma projektā minētais nekustamais īpašums nav piemērots un nav nepieciešams Vides aizsardzības un reģionālās attīstības ministrijai un tā padotības iestāžu funkciju īstenošanai. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Vecpiebalgas novada pašvaldības iedzīvotāji un viesi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2021** | Turpmākie trīs gadi (*euro*) |
| **2022** | **2023** | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3.pašvaldību budžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3. Finansiālā ietekme | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | Nav precīzi aprēķināms | X | Nav precīzi aprēķināms | X | Nav precīzi aprēķināms | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nekustamā īpašuma novērtēšanas un atsavināšanas procesu nodrošina Vecpiebalgas novada pašvaldība. Faktiskie izdevumi par nekustamā īpašuma novērtēšanu un atsavināšanu tiek segti no atsavināšanas rezultātā iegūtajiem līdzekļiem. Nekustamā īpašuma novērtēšana atbilstoši Atsavināšanas likuma nosacījumiem uz rīkojuma projekta sagatavošanas brīdi nav veikta. Nekustamā īpašuma kopējā kadastrālā vērtība, kas noteikta uz 01.01.2021., ir 24 708 *euro*.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs pieejami Ministru kabineta tīmekļvietnē – sadaļā/Tiesību aktu projekti, kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par to, vai atļaut Vecpiebalgas novada pašvaldībai atsavināt uz nekustamo īpašumu, kas vairs nav nepieciešams pašvaldībai noteikto funkciju īstenošanai. |
| 3. | Sabiedrības līdzdalības rezultāti | Rīkojuma projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļvietnē www.vestnesis.lv |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts ieņēmumu dienests un Vecpiebalgas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem  | Attiecīgās administratīvās teritorijas pašvaldība veiks savas funkcijas, kas noteiktas normatīvajos aktos.Saistībā ar rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas.  |
| 3. | Cita informācija | Nav |

Vides aizsardzības un reģionālās attīstības ministrs A.T.Plešs

Kāpostiņš 67026565

edvins.kapostins@varam.gov.lv